02/12/2021 | Administración LocalMunicipal
Outes
Bases do concurso de postais de Nadal

O noso Nadal Bases concurso de postais de Nadal 1.–Obxecto e finalidade. O Concello de Outes, a través do Servizo de Normalización Lingüística (SNL), pon en marcha “O noso Nadal” co obxecto de promover o uso da lingua galega e fomentar a creatividade mediante a realización de postais de Nadal. No concurso pode participar calquera persoa mediante a elaboración de postais que teñan que ver co Nadal. O obxecto de dito concurso é promover o uso do galego entre a poboación en xeral, e entre a mocidade e infancia, en particular, favorecer a transmisión interxeracional da lingua e fomentar a creatividade.2.–Categorías e prazo de participación. Poden concursar todas as persoas que o desexen, calquera que sexa a súa nacionalidade. Para os e as menores de idade, no momento da entrega da postal e/ou do microrrelato cubrirase unha autorización do pai, nai ou titor/a legal. Establécense as seguintes categorías: Postais:  Categoría 1: até sete anos.  Categoría 2: de 8 a 11 anos.  Categoría 3: de 12 a 17 anos.  Categoría 4: de 18 anos en diante. O prazo para a recepción de postais e textos estará aberto até o 22 de decembro de 2021. As postais e microrrelatos deben entregarse na Casa da Cultura. A participación no concurso implica a aceptación das bases.3.–Requisitos e mecánica do concurso. Os requisitos para participar serán os seguintes: 1. As persoas participantes deberán entregar a postal na Casa da Cultura antes do 22 de decembro de 2021.2. Cubrir o formulario cos datos persoais que no momento en que entreguen a súa postal.3. Cada persoa pode presentar como máximo dúas postais de Nadal.4. As postais presentadas deben ser orixinais e non ter sido premiados noutros concursos. Mecánica do concurso de postais: – A ilustración non pode superar o tamaño dun DIN A4 (21 x 29,7 cm). – A forma da postal é libre e a orientación pode ser vertical ou horizontal. – O material a utilizar é libre (pintura, cera, rotulador, acuarela, lapis.). – O contido do debuxo debe estar relacionado co Nadal. – A postal debe ter unha breve mensaxe, esta deberá estar escrita en lingua galega. – A postal non debe conter datos persoais, estes cubriranse nunha ficha cando se entregue o traballo na Casa da Cultura.4.–Premios. Entre todos os traballos presentados escollerase dúas postais gañadoras de cada categoría. Os premios serán os seguintes:  Categoría 1: lote de libros en galego.  Categoría 2: lote de libros en galego.  Categoría 3:  Primeiro premio: vale de 50€ para gastar no comercio local de Outes e un lote de libros en galego.  Segundo premio: lote de libros en galego.  Categoría 4:  Primeiro premio: vale de 100 € para gastar no comercio local de Outes e un lote de libros en galego  Segundo premio: vale de 50 € para gastar no comercio local de Outes e un lote de libros en galego 5.–Xurado. O xurado será designado polo Concello de Outes e terá unha composición de cinco membros. O xurado terá a competencia de interpretar as bases e de resolver calquera circunstancia non prevista aquí recollida. Para a escolla das postais gañadoras, o xurado terá en conta a creatividade, a orixinalidade, o traballo artesanal, e o texto máis axeitado para o Nadal. As persoas gañadoras serán notificadas polo Concello de Outes mediante chamada telefónica.6.–Protección de datos persoais. O Concello de Outes tratará de forma segura e co máximo coidado todos os datos persoais. De conformidade co establecido na lexislación vixente en materia de protección de datos, as persoas participantes garanten que os datos persoais facilitados son veraces. As persoas participantes teñen dereito a acceder, rectificar e solicitar a eliminación dos seus datos a través do enderezo electrónico normalizacion@outes. gal indicando o motivo da petición.7.–Cambios. Resérvase o dereito de modificar ou ampliar estas bases na medida en que non prexudique os dereitos das persoas participantes no concurso. En Outes, 29 de novembro de 2021. Santiago Domingo Liddle Heathcote de Outes O noso Nadal Formulario entrega da postal Nome e apelidos da persoa que participa no concurso: ________________________________________________________________________________ Idade ________________________ Data de nacemento _________________________________ Categoría 1 (até 7 anos) Categoría 2 (8 a 11 anos) Categoría 3 (12 a 17 anos) Categoría 4 (18 en diante) Pai, nai ou persoa titora legal _______________________________________________________ Teléfono de contacto ______________________________________________________________ Indica con número a cantidade de traballos que se entregan: Postal Nome do traballo ou dos traballos: ________________________________________________________________________________ ________________________________________________________________________________ Outes, ___ de decembro de 2021 Asina: ___________________